KËRKESË PËR INFORMACION

|  |  |  |
| --- | --- | --- |
| **Emër Mbiemër:**  Z./Znj. Esmeralda Topi | **Adresa postare: Rr.Nasi Pavllo, Pallati “Edil-al” Shkalla 1, kati 3, Ap 8**  **Adresa elektronike**: [esmeraldatopi@faktoje.al](mailto:esmeraldatopi@faktoje.al) **Nr. Tel**: 0697036537 | Data: 14/02/2025 Nënshkrimi:    Esmeralda Topi |

*(dërgimi i kërkesës elektronikisht kërkon emër, mbiemër, nënshkrim dhe dokument identifikimi të skanuar)*

|  |
| --- |
| **Përshkrim i detajuar i informacionit të kërkuar** |
| * **A ka Ministria e Bujqësisë një studim mbi ndikimin e ndryshimeve klimatike në sektorin bujqësor, veçanërisht mbi kultura të rëndësishme si fasulja?**   Ministria e Bujqësisë dhe Zhvillimit Rural nuk disponon studime specifike mbi ndikimin e ndryshimeve klimatike deri ne nivel kulture bujqesore, si psh ne rastin qe ju permendni per fasulen.  Por, me mbeshtetjen edhe te projekteve te financuar nga donatorë të huaj janë realizuar vlerësime / studime për ndikimin dhe efeketet e pritshme të ndryshimeve klimatike në sektorin bujqësor, dhe vecanerisht ato që lidhen me ujitjen, kullimin dhe mbrojtjen nga permbytjet. Kohet e fundit është realizuar edhe një studim në shkallë rajoni ku përfshihet edhe Shqipëria: “Përshtatja në bujqësi në ndryshimet klimatike – statusi dhe perspektivat në ekonomitë e Ballkanit Perëndimor”, në kuadër të projektit *EU4Green* i implementuar nga *Environment Agency Austria* dhe i financuar nga *Bashkimi Evropian* dhe *Bashkëpunimi Austriak për Zhvillim*.  Megjithate, shume projekte që implementohen nga strukturat dhe institucione te ndryshme ne varesi te MBZHR kanë edhe komponente që adresojnë efektet e ndryshmimeve klimatike ne bujqësinë e vendit tonë.   * **Cilat janë zonat më të prekura nga thatësira dhe temperaturat e larta në Shqipëri?**   Në Shqipëri, disa rajone përballen më shpesh me thatësira dhe temperatura të larta, kryesisht për shkak të klimës mesdhetare dhe ndikimeve të ndryshimeve klimatike. Po kështu, përveç efekteve për plotësimin e nevojave më të mëdha për ujë për kulturat bujqësore, problematika serioze vërehen me daljen e lumenjve nga shtrati duke shkaktuar përmbytje në tokat bujqësore.  Sipas një raporti të Agjencisë Kombëtare të Mjedisit të vitit 2022, zonat më të prekura thatësira dhe temperatura të larta përfshijnë:   * **Rajoni i Jugut dhe Juglindjes (përfshirë Fierin, Vlorën, Gjirokastrën)**: Këto zona kanë një klimë më të nxehtë dhe më pak reshje, duke i bërë më të ndjeshme ndaj thatësirave. Në vitet e fundit, këto zona kanë hasur vështirësi të mëdha për sigurimin e ujit për unjitje dhe në përballimin e temperaturave të larta; * **Rajonet Bregdetare (Durrësi, Lezha)**: Edhe pse këto zona kanë një klimë mesdhetare tipike, ato përballen me temperatura të larta gjatë verës dhe periudha thatësire që ndikojnë në bujqësi dhe furnizimin me ujë; * **Rajoni i Qarkut të Shkodrës**: Disa zona të këtij rajoni, siç janë zonat fushore, po ndihen gjithashtu nga ndryshimet e klimës, duke përfshirë thatësirën dhe temperaturat e larta, veçanërisht gjatë verës; * **Në rajonin e Vlorës, identifikohet zona e Dukatit, për efektin mbi kullotat dhe në bujqësi,** gjithashtu të prekura nga thatësira dhe temperaturat e larta, që ndihmojnë përkeqësimin e kushteve të rritjes së kulturave të ndryshme bujqësore. * **A keni një vlerësim për humbjet ekonomike në sektorin bujqësor për shkak të këtyre ndryshimeve?**   MBZHR nuk disponon një vlerësim të humbjeve të bazuar në një metodologji të unifikuar për sektorin bujqësor për shkak të ndryshimeve klimatike mbi bazë vjetore. Megjithate ka evidentime dhe vlerësime të bëra kryesisht për dëmtimet nga breshërin në prodhimet bujqësore, që ndodhin në çdo sezon. Ndërsa demet nga përmbytjet janë pjesë e velerësimeve që behen nga strukturat e pushtetit vendor dhe emergjencat civile.   * **Çfarë masash janë ndërmarrë ose planifikohen për të ndihmuar fermerët të përshtaten me kushtet e reja klimatike?**   Ndryshimet klimatike adresohen në Strategjinë për Bujqësinë, Zhvillimin Rural dhe Peshkimin 2021– 2027, i cila ka vizionin si vijon: *“Të mundësojë një sektor agroushqimor dhe peshkimi efikas, inovativ dhe të qëndrueshëm në Shqipëri, i aftë të përballojë më mirë presionet e tregut kombëtar dhe ndërkombëtar dhe të përgjigjet ndaj sfidave të ndryshimeve klimatike dhe menaxhimit të qëndrueshëm të burimeve natyrore, duke përmirësuar cilësinë e jetës së banorëve ruralë dhe duke rritur tërheqjen e zonave rurale.”*  Një nga katër objektivat e përgjithshme të Strategjisë është forcimi i menaxhimit të qëndrueshëm të burimeve natyrore dhe veprimeve klimatike. Objektivi specifik është kontributi në zbutjen dhe përshtatjen ndaj ndryshimeve klimatike, si dhe në energjinë e rinovueshme.  ***Bazuar në dokumentin për “Monitorimin e Strategjisë për ndryshimet Klimatike dhe Planin e Veprimit, 2020-2030”,*** masat e përshtatjes që planifikohen në sektorin e kulturave bujqësore janë si më poshtë:   * Futja e teknikave të reja të kultivimit, të tilla si mbjellja e drejtpërdrejtë (sistemet pa plugim) si   dhe teknikat e mulcirimit të tokës;   * Zbatimi i praktikave të agropylltarisë, duke ndërthurur rritjen e kulturave të shoqëruara me drurë pyjorë, dhe ndërtimi i gardheve me bimësi dhe i mburojave të erës në arat e mbjella me kultura bujqësore; * Ulja sa më shumë të jetë e mundur e inputeve kimike në bujqësi dhe futja e teknologjive të reja   të kultivimit;   * Futja e kultivarëve rezistentë ndaj insekteve të dëmshme dhe sëmundjeve, si dhe përmirësimi i sistemit të monitorimit dhe informacionit lidhur me insektet e dëmshme; * Zbatimi i kultivimit të kulturave bujqësore në mjediset e mbrojtura, duke rritur sipërfaqen e   serrave, tuneleve dhe sistemeve të mbrojtjes nga breshëri;   * Promovimi i programeve të mbarështimit të bimëve, të cilat janë të përqendruara në zhvillimin e kultivarëve të rinj të përshtatur ndaj ndryshimeve klimatike (rezistentë ndaj thatësirës dhe të ftohtit); * Zbatimi i praktikave të rotacionit të kulturave bujqësore, në zonat fushore të vendit, si dhe   mbjellja e kulturave shumëvjeçare, në zonat kodrinore dhe malore;   * Vendosja e një sistemi alarmi për motin për t'u mundësuar blegtorëve mbrojtjen e kafshëve; * Mbështetje financiare për zbatimin e skemave të sigurimit të bagëtisë nga efektet e dëmshme të   ndryshimeve klimatike;   * Ngritja e kapaciteteve të institucioneve dhe shoqatave të fermerëve për të planifikuar dhe zbatuar   programe të përshtatshme të mbarështimit, për të përmirësuar prodhimin dhe rezistencën e tyre  ndaj ndryshimeve klimatike;   * **A ka mbështetje financiare ose subvencione për fermerët që pësojnë humbje nga thatësira ose temperaturat e larta?**   Strategjia për Bujqësinë, Zhvillimin Rural dhe Peshkimin, 2021-2027, si dhe Programi IPARD kanë parashikuar masa për rritjen e qëndrueshmërisë dhe konkurrencës së bujqësisë dhe përpunimit të ushqimit, duke u kujdesur njëkohësisht për sigurinë dhe cilësinë e ushqimit, rritjen e prodhimit organik dhe mbrojtjen mjedisore, që ndihmojnë për trajtimin e sfidës ndaj ndryshimeve klimatike, duke nxitur eficiencën e burimeve dhe energjisë së rinovueshme, futjen e metodave të prodhimit bujqësor që mbrojnë mjedisin dhe ulin ndikimin në klimë; pyllëzimit të tokës, me qëllim parandalimin e erozionit, mbrojtjen e burimeve ujore, zhvillimin e biodiversitetit.   * **A është menduar për investime në sisteme ujitjeje më efikase apo mbështetje për kultivimin e varieteteve më rezistente ndaj ndryshimeve klimatike?**   MBZHR, ka adresuar dhe vazhdon të adresojë me prioritet, çështjet, që kanë të bëjnë me infrastrukturën e ujitjes, kullimit, mbrojtjes nga permbytja dhe sigurinë e digave. Në periudhën 2013-2024, në infrastrukturën e ujitjes dhe kullimit nëpërmjet investimeve te programit “Menaxhimi i Infrastrukturës së Kullimit dhe Ujitjes”, nga buxheti i shtetit është mundësuar:   * Në ujitje dhe kullim, më shumë se dyfishimi i sipërfaqes ujitëse me infrastrukturë të rehabilituar dhe përmirësuar, nga 120,000 ha, në vitin 2013 në rreth 270,000 ha në vitin 2024, si dhe është përmirësuar kullimi në rreth 250,000 ha nga 280,000 ha të sipërfaqes totale, që kullon; * Në sigurinë e digave, janë rehabilituar 44 digave të rezervuareve për rritjen e sigurisë dhe aftësisë ujitëse, me impakt të drejtpërdrejt në plotesimin e nevojave për ujë për ujitje në rreth 60,000 ha kryesisht në ultësirën perendimore, ku dhe aktivitetit bujqesor është më intensiv; * Në hidrovore, rikonstruksioni i plotë/pjesëshëm i 11 hidrovoreve, duke përmirësuar kullimin me ngritje mekanike në rreth 25,000 ha; * Në mbrojtje nga përmbytja, rehabilitimi/ndërtimi i rreth 120 km argjinatura të mbrojtjes lumore në lumenjtë kryesor (Drin, Buna, Mat, Shkumbin, Osum, Seman, Vjosë etj), ku niveli i riskut është shumë i lartë dhe i lartë si dhe janë sistemuar rreth 30 km kanale të ujërave të larta dhe shtretër të lumenjëve dhe përrenjëve.   Për periudhën në vazhdim 2025-2031, synohet:   * Sigurimi i një ujitje të qëndrueshme dhe eficente (me implementim të teknollogjive moderne në ujitje) në rreth 270,000 ha, me infrastrukturë të rehabilituar/përmirësuar; * Shtimin e sipërfaqes ujitëse kryesisht me skema ujitëse me ngritje mekanike me stacione pompimi, për të arritur në këtë mënyrë në ujitjen në të gjithë sipërfaqen potencialisht të ujitshme rreth 360,000 ha; * Garantimi i qëndrueshmërisë së burimeve ujore-rezervuareve për ujitje, nëpërmjet rehabiltimit dhe modernizimit të digave për rritjen e sigurisë së tyre dhe aftësisë ujitëse; * Rritja e sigurisë së mbrojtjes nga përmbytja nëpërmjet rehabilitimit/rikonstruksionit të argjinaturave egzistuese dhe ndërtimit të strukturave të reja të mbrojtjes nga përmbytja dhe gerryerjet në lumenjte kryesorë të vendit, me përparësi lumenjt Ishëm, Erzen, Shkumbin, Seman, Vjosë etj.   Ngjarjet e breshërit janë intensifikuar dhe kanë ndodhur me frekuencë të shtuar gjatë viteve te fundit.  Aktualisht, një numër në rritje i kultivuesve të frutave po instalojnë rrjeta mbrojtëse, veçanërisht në një kontekst ku sigurimi i të mbjellave nuk është i zakonshëm. Per adresimin e mbrojtjes së prodhimeve nga dëmtimet e breshërit në blloqet ekzistuese me pemë frutore, agrume dhe vreshta, Minisitria e Bujqësisë dhe Zhvillimit Rural, përfshiu në paketën e masave mbështetëse për vitin 2024 edhe disa investimeve prioritare dhe me impakt tek fermerët, sikurse ishin edhe rrjetat anti-breshër.  Po ashtu, nëpërmjet një projekti nga Banka Botërore, Ministria e Bujqësisë dhe Zhvillimit Rural do të zhvillojë një platforme IT për “Bujqësi Inteligjente ndaj Ndryshimeve Klimatike”, e cila do të funksionojë si një sistem gjithëpërfshirës për mbledhjen dhe analizën e të dhënave të ndryshme bujqësore dhe mjedisore. Platforma do të përfshijë instalimin e sensorëve të ndryshëm në terren, si sensorët e lagështisë së tokës dhe stacionet e motit, të cilët do të grumbullojnë të dhëna në kohë reale. Këto të dhëna do të përfshijnë informacione rreth tipareve të tokës, kushteve atmosferike, si dhe praktikave të ndryshme bujqësore si përdorimi i plehrave dhe pesticidëve. Të gjitha këto të dhëna do të analizohen nga algoritme të integruara në platformë, të cilat do të ofrojnë rekomandime të personalizuara për fermerët për optimizimin e resurseve dhe menaxhimin e praktikave bujqësore në mënyrë më efikase. Kjo do të lejojë fermerët të marrin vendime të informuara bazuar në të dhënat më të fundit mjedisore dhe bujqësore, duke iu përgjigjur në kohë reale ndryshimeve në kushtet e kultivimit dhe duke ndikuar pozitivisht në qëndrueshmërinë dhe adaptimin ndaj ndryshimeve klimatike.   * **A ka plane për të orientuar fermerët drejt kulturave më të përshtatshme për klimën e re?**   MBZHR në bashkëpunim me institucionet e të tjera qeveritare dhe partnerët ndërkombëtarë, po punon në mënyrë aktive për të udhëhequr fermerët drejt adoptimit të kulturave dhe praktikave më të përshtatshme për kushtet klimatike në zhvillim.  Krahas aktiviteteve informuese, trajnuese dhe ndërgjegjësuese nëpërmjet stukturave të këshillimit  bujqësor, si Agjencitë Rajonale të Ekstensionit Bujqësor dhe Qendrat e Transferimit të Teknologjive  Bujqësore, zhvillohen edhe aktivitete nga projektet donatore.  Nga MBZHR janë realizuar aktivitete të zhvillimit të kapaciteteve të lidhura me orientimin drejt kulturave më të pershtatshme për klimën e re, si:   * Fushata ndërgjegjësuese dhe takime për te orientuar fermerët për ndryshimet klimatike; * Aktivitete trajnuese mbi rolin e bujqësisë në mjedis dhe ndryshimet klimatike me pjesëmarrjen e pushtetit qendror dhe vendor, fermerëve, sektorit privat dhe OJQ-ve; * Konsultime kombëtare për ndikimin e ndryshimeve klimatike në bujqësi me pjesëmarrjen e të gjithë aktorëve, si: qeverisë qendrore, grupet e fermerëve, OJQ-të dhe akademinë; * Trajnime mbi Bujqësinë e zgjuar klimatike dhe menaxhimin e integruar të dëmtuesve me pjesëmarrjen e shërbimit të ekstensionit të bujqësisë, fermerëve, sipërmarrësit e bujqësisë dhe agropërpunimit.   Këto nisma pasqyrojnë një përpjekje të bashkërenduar nga MBZHR dhe partnerët e saj për të  udhëhequr fermerët drejt adoptimit të praktikave bujqësore elastike ndaj klimës dhe zgjedhjeve të të  korrave. |
|  |

**Të tjera të dhëna**

**Forma që kërkohet informacioni / dokumentacioni: Përmes postës elektronike**

|  |  |  |
| --- | --- | --- |
| **Vetëm për përdorim zyrtar** | | |
| Data e marrjes: / /20\_ | Numri rendor i kërkesës: | Komente: |

Informacioni në këtë format dhe të dhënat e ID do të përpunohen në përputhje me ligjin nr. 9887, datë 10/03/2008 “Për Mbrojtjen e të Dhënave Personale”.

* Adresa dhe kontaktet mund të gjenden nëpërmjet konsultimit pa pagesë të informacionit në mjediset e autoritetit publik, nëpërmjet portalit unik qeveritar e-albania.al apo, kur është rasti, nëpërmjet faqes zyrtare të autoritetit publik në internet.
* Drejtoni kërkesën tuaj, Koordinatorit për të drejtën e informimit, të institucionit që mban informacionin e kërkuar. Kontaktet e tij, janë të publikuara në faqen zyrtare të institucionit.
* Kur ju mendoni se ju kanë mohuar ndonjë prej të drejtave tuaja në bazë ligjit, keni të drejtë të ankoheni tek Komisioneri për të Drejtën e Informimit dhe Mbrojtjen e të Dhënave Personale.